A sok Ukrajnáról szóló moralizálás mögött az összes nyugati sunyi a másik pénzére pályázik. Az újabb 800 milliárd soha nem fog Ukrajnába megérkezni...

Ursula von der Frász végtelen pénzt szeretne megmozgatni Európában, hogy újrafegyverezze a kontinenst. Természetesen a tagállamok pénzét, meg hiteleket szerezne, illetve valami homályos árjamatekot is odatett, hogy ennyi meg ennyi privát mani is mozgásba lendül ettől. Ez kb. már eldőlt, felesleges olyasmi észérvekkel rossz vibe-okat kelteni, hogy az oroszok semmi veszélyt nem jelentenek a NATO-ra belátható időn belül, és minél kevésbé ijesztgetjük a medvét, az annál nyugodtabban viselkedik. Ha fegyverkezünk, akkor ők is fegyverkezni fognak, ebben az esetben pedig nem növekszik az általános biztonsági szint, hanem ellenkezőleg, csökken. Hagyjuk, ehhez működőképes agyvelőkre lenne szükség. A kontinens nyugati fele belehiszterizálta magát a putyinizmus elleni új keresztesháborúba, de a hatalmas ordítozások és egység-követelések mögött arra a bizonyos 800 milliárd euróra akarják rátenni a mancsukat. Mert csak úgy őrizhetik meg a hatalmukat, ha abból kiharapnak egy jelentősebb szeletet.